text: Gurbaan tokko intala takka jaalatee fuudhuu barbaade. Achi booda obboleessa xiqqatti dhaqee nikaah na godhi jedheen. Obboleessi xiqqaan nikaah godhuu dandayaa?
text: #000005
text: Obboleessi xiqqaan nikaaha godhuu ni dandaya. Garuu abbaa irraa hayyama argachuu qaba. Iznii abbaa malee nikaaha godhuu hin dandahu.
text: #000006
text: Dubartiin takka hayyama maatii isii malee heerumuu hin dandeeysu. Osoo maatiin isii hin hayyamin yoo karaa birootiin nikaaha godhatte, nikaan isii fudhatama hin qabu. Kana ulamaa’iin hundi irratti waliif galanii jiru. ImaamuShaafi’ii, Imaamu Maalik fi Imaam Ahmad kanarratti waliif galan. Kanaaf ammoo ragaa hadiisaa sahiihaa dhiheeysan.
text: #000007
text: Rasuulli (SAW) akkana jedhan “Hayyama maatii intalaa malee nikaan hin jiru”
text: #000008
text: Gama birootiin maatiin isii waan shari’aa biratti fudhatama hin qabneef yoo nikaaha godhuu didan; fakkeenyaaf Gosa gurbaan irraa dhalateefi naannoo inni irraa dhufe jibbanii, ykn qabeenya guddaa hin qabu jedhanii yoo nikaah godhuu didan furmaanni lafa kaayamee jira.
text: #000010
text: Yoo Abbaan sababaa shari’aa biratti fudhatama hin qabneef nikaaha godhuu dide, Abbaan Abbaa ykn akaakayyuun intalaa nikaaha godhuu mirga qaba. Yoo Akaakayyuun hin jiraanne, Obbooleessi isii nikaaha godhuufii ni dandaya. Haala Kanaan nama itti aanutti dabraa deema. yoo maatiin isii guutuun walii galanii sababaa shari’aa biratti fudhatama hin qabneef nikaah godhuu didan, Qaadii bira dhayxee nikaaha godhachuu mirga guutuu qabdi.
text: #000011
text: Intalti takka yoo nama tokko jaalattee itti heerumuu feete, maatiin isii eenyummaa nama sanii qoratuu qaba. Yoo namni sun nama diin qabu tahe, yoo mana carraaqatu tahe, yoo nama amala hamaan himamu tahuu baate, intala ofii itti heerumsiisuu qaba. Yoo inni nama diin hin qabne ykn nama haala badaa qabu tahe diduu mirga qaba. Bakka kanatti mirga maatiitu kabajama.
text: #000012
text: October 23, 2022 at 6:34 amIntala takka abbaan ishee hn jiru garuu Obboleessii fi Akaakayyuun( abbaan abbaa )ishee ni jiru,yoo isheen heeruma feete eenyutuu nikah godhuu qaba.(obboleessa moo Akaakayyuudha?Reply
text: #000013
text: Intala takka abbaan ishee hn jiru garuu Obboleessii fi Akaakayyuun( abbaan abbaa )ishee ni jiru,yoo isheen heeruma feete eenyutuu nikah godhuu qaba.(obboleessa moo Akaakayyuudha?
text: #000014
text: 700: Maallaqa liqiitiin dalaganii bu’aa qoodachuun akkami?
  699: Kittaannaan dhiiraa fi dhalatti garaagarummaa qabaa?
  698: Adurreen salaata ni balleessitii?
  697: Nama qabeenya nama dhoorkate akkam godhan?
  696: Azkaara Salaata waajibaa boodaa yeroo biroo yoo qara’e akkami?
text: #000015
text: Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa’ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa.
text: #000016